เอกฉันท์! กลุ่ม “ทวิช”คว้าเก้าอี้บอร์ด IFEC มั่นใจแก้ปัญหาธุรกิจใน 6 เดือน-ปลด SP ใน 1 ปี
เอกฉันท์! กลุ่ม “ทวิช” คว้าเก้าอี้บอร์ด IFEC มั่นใจแก้ปัญหาธุรกิจใน 6 เดือน-ปลด SP ใน 1 ปี
25 ธ.ค. 2561

ผู้สื่อข่าวรายงานว่าที่ประชุมวิสามัญผู้ถือหุ้น บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC มีมติเลือกตัวแทนทั้ง 7 คนของกลุ่ม นายทวิช เตชะนาวากุล ผู้ถือหุ้นใหญ่ เป็นกรรมการชุดใหม่ที่จะเข้ามาแก้ปัญหาบริษัท ได้แก่ นายทวิช, พล.อ.สำเภา ชูศรี, นางสาวประนอม โฆวินวิพัฒน์, นายหาญ เชี่ยวชาญ, นายพิชิต สินพัฒนสกุล, นายกุดั่น สุขุมานนท์ และนายบุญเลิศ เอี้ยวพรชัย
ขณะที่ตัวแทนของกลุ่ม นายอภิศักดิ์ เทพผดุงพร หนึ่งในผู้ถือหุ้นใหญ่ IFEC จากกลุ่มเทพผดุงพร หรือกลุ่มกะทิชาวเกาะ ที่เสนอรายชื่อบุคคลเข้ารับการคัดเลือกเป็นกรรมการใหม่ 7 คน ได้แก่ นายชานนท์ โชติวิจิตร, นายนันทพล กาญจนวัฒน์, พล.อ.สุรินทร์ แพโต, นายไพโรจน์ อาชารุ่งโรจน์, นายหัฎฐจิต หนุนภักดี, นายอัจจ์นกฤศ (ประยูร) ดำรงชิตานนท์ และนายสินาถ ประคุณหังสิต ไม่ได้รับการคัดเลือก
ขณะที่ล่าสุด นายทวิช เตชะนาวากุล ได้มีการเรียกประชุมบอร์ดใหม่ในวันที่ 27 ธ.ค.นี้พร้อมตั้งเป้าคลี่คลายปัญหาทั้งหมดภายใน 6 เดือน และคาดว่าจะสามารถปลดเครื่องหมาย SP ได้ภายใน 1 ปี